  Виталий Пронин Украинаын али огыр-бугыр: уно сюрсъёсын калык митингъёсы потӥз. Демонстрантъёс, озьы ик югдурез утисьёс пӧлын но сӧсырмемъёс лачак ни. Уноез экспертъёс калыклэсь бугыръяськемзэ зэмос революциен ӵошато ни. Мар пумысен бугыръяське украин калык? Украиналэн президентэз Виктор Янукович пумит луиз Евросоюзэн ассоциация кылдытонъя огкылэз кинюртэменыз юнматыны. Калыклы та ӧз кельшы, соос угось ӵапак Евросоюзэн герӟало кунзылэсь азинсконзэ, адямиослэн улонзылэсь ӝутскемзэ. «Евромайдан» шуыса нимам митингъёсы потэмъёсты буйгатыны уг быгато ни нимо-дано политикъёслэн верамъёссы но: Евросоюзэ пырон Украинаез ӟече уз вутты, куашкатоз гинэ. Украинаысь берло вуэм иворъёсъя, югдурез утисьёс кунлэн правительствоезлэсь юртсэ демонстрантъёслэсь мозмытӥзы. Кунэн кивалтӥсьёс калыклы вазиськизы, бугыръяськонлэсь возиськыны курыса.Елена Никитина Туспуктэм: vedomosti.ru Теги: огыр-бугыр Украина  